**Matematička lektira**

**Priča o tangramu**

Tangram je tisućama godina stara i najpoznatija matematička slagalica. Iako nema dovoljno zapisa, vjeruje se da je upravo ova drevna kineska slagalica prva mehanička slagalica. Početkom 19. stoljeća tangram je postao trend i izvan Kine te se je i samo vojskovođa Napoleon opuštao slažući tangram. Iako je u vrijeme stare Grčke i Rimskog carstva osmišljen veliki broj različitih slagalica, niti jedan od njih nije toliko poznati kao sam tangram. Kinesko ime slagalice je ch'i ch'iao t'u ("genijalan set od sedam dijelova"). Ime tangram slagalici dao je jedan proizvođač igračaka u 19. stoljeću.

Tangram slagalica primjer je slagalice za popločavanje. Popločavanja su kroz povijest okupirala umove mnogih velikih matematičara od kojih je jedan poznati grčki matematičar Arhimed, ali i brojenih umjetnika od kojih je jedan poznati nizozemski grafičar Maurits Cornelis Escher.